### 2.8 EESRK siūlo kartu su socialiniais partneriais ir pilietine visuomene rengti informavimo ir konsultavimo sesijas arba švietimo programas, kuriomis būtų siekiama paaiškinti pagrindinius elementus, kurie yra neatskiriama darbo rinkos dalis, turint omenyje tok ias sąvokas kaip darbdavys, darbo sutartis ir kt. Šiuo tikslu turėtų būti skirta pakankamai išteklių, visų pirma pažeidžiamiems jaunuoliams ir asmenims, dirbantiems pagal netipines užimtumo formas. Ta pati informacija taip pat turi būti teikiama jauniems migrantams, atvykstantiems į nežinomą šalį, kad jie greičiau integruotųsi į naują visuomenę, jos švietimo ir darbo sistemas bei kultūrą. Apskritai jaunimui reikėtų pasiūlyti daugiau priemonių, kad jie galėtų daugiau sužinoti apie tokias temas kaip finansini s švietimas ir, svarbiausia, gerai išmanyti savo, kaip piliečių ir darbuotojų, teises. Visa tai svarbu siekiant padėti jaunimui pasirengti būsimam suaugusiųjų gyvenimui.

### 2.9 EESRK jau yra pareiškęs, kad verslumas gali būti labai svarbus didinant konkurencingumą, inovacijas ir gerovę ir kuriant socialinę ir žaliąją ekonomiką, juo labiau, kai atsigaunama po pandemijos. Skatinant verslumo mokymą, ugdant verslumo įgūdžius, būtų galima kurti karjeros 18 galimybes, ypač jaunimui .

### 2.10 EESRK skatina rasti tinkamų sprendimų nacionaliniu lygmeniu siekiant užtikrinti nuomos kainų kontrolę, kad būtų sudarytos palankesnės sąlygos judumui švietimo ar profesiniais tikslais, ir įgyvendinti jaunimui skirtų socialinių būstų statybos programą, ypač dideliuose miestuose ir ekonominės plėtros centruose.

### 2.11 EESRK ragina užtikrinti, kad jaunimas, ypač jaunimas iš kaimo vietovių, turėtų geresnes galimybes naudotis kokybiškomis sveikatos priežiūros paslaugomis, didinant ligoninių ar mobiliųjų centrų, teikiančių pirmines medicinos paslaugas, skaičių ir švietimo į staigose vykdant informuotumo didinimo kampanijas, skirtas tokioms svarbioms temoms kaip traumų prevencija, mitybos sutrikimai, psichikos sveikata ir bendrasis švietimas sveikatos srityje bei reprodukcinė sveikata. Turėtų būti parengtos specialios mokslinių tyrimų programos, skirtos jaunuolių kovai su ligomis (pvz., vėžiu), nes suaugusiesiems sukurtas gydymas jiems dažnai netinka.

### 2.12 EESRK, bendradarbiaudamas su pilietinės visuomenės organizacijomis, ragina dėti daugiau ir nuolatinių pastangų, kad mokyklose, dalyvaujant jaunimui ir pilietinei visuomenei, būtų imtasi veiksmų, susijusių su švietimu apie eismą, lytiškai plintančių ligų prevencija, patyčiomis ir neapykantą kurstančia kalba ir tabako, alkoholio ir narkotikų vartojimu.

### 2.13 EESRK siūlo užtikrinti, kad jaunimas galėtų naudotis oficialaus atstovavimo sistemomis palaikant santykius su suinteresuotaisiais darbo rinkos dalyviais ir užtikrinant visų jaunuolių, ypač neturinčių darbo arba turinčių mažų garantijų darbą, asociacijų laisvę ir darbuotojų bei darbdavių teisę kurti norimas organizacijas bei prie jų jungtis.

### 2.14 EESRK ragina stiprinti socialinių partnerių ir pilietinės visuomenės organizacijų gebėjimus siekiant atstovauti jaunimui ir palengvinti perėjimo nuo mokyklos prie aktyvaus profesinio gyvenimo procesą ir įtraukti jaunimo organizacijas į socialinio dialogo institucijas, kolektyvines derybas ir trišales organizacijas, turinčias įsipareigojimų darbo rinkoje.

EESC-2022-05772-00-00-RES-TRA (EN) 6/8